Tareq Mubarak Taher sai Bahrainin edustusoikeuden 1. tammikuuta 2005. Myöhemmin samana vuonna hän sijoittui 2005 maastojuoksun MM-kisoissa juniorien matkalla yhdeksänneksi. Saman vuoden heinäkuussa hän voitti 2 000 metrin estejuoksun alle 18-vuotiaiden maailmanmestaruuden Marrakechissa ajalla 5.23,95 ja elokuussa Helsingin MM-kisoissa sijoittui 3 000 metrin esteissä sijalle 15 ajalla 8.37,62 selviydyttyään viimeisenä aikavertailun kautta loppukilpailuun.